Diari Oficial de la Generalitat Valenciana


Sumari del DOGV 7979, del 14-02-2017 (2017/1007)

RESOLUCIÓ de 7 de febrer de 2017, del director general de Relacions amb les Corts, per la qual es disposa la publicació del conveni entre la Generalitat, a través de la Conselleria d'Educació, Investigació, Cultura i Esport, i la Mancomunitat Intermunicipal del Barri del Crist Aldaia-Quart de Poblet per al canvi de titularitat del centre privat d'Educació Infantil denominat Cangurs d'Aldaia, que passarà a ser de titularitat de la mancomunitat esmentada.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7979

Data del DOGV
:   14-02-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/1007


Data del document
:   07-02-2017

Organisme emissor
:   Presidència de la Generalitat

Tipus de document
:   Resolució

RESOLUCIÓ de 7 de febrer de 2017, del director general de Relacions amb les Corts, per la qual es disposa la publicació del conveni entre la Generalitat, a través de la Conselleria d'Educació, Investigació, Cultura i Esport, i la Mancomunitat Intermunicipal del Barri del Crist Aldaia-Quart de Poblet per al canvi de titularitat del centre privat d'Educació Infantil denominat Cangurs d'Aldaia, que passarà a ser de titularitat de la mancomunitat esmentada. [2017/1007]  
La Generalitat, a través de la Conselleria d'Educació, Investigació, Cultura i Esport, i la Mancomunitat Intermunicipal del Barri del Crist Aldaia-Quart de Poblet han subscrit, prèvia tramitació reglamentària, el dia 24 de gener de 2017, el conveni per al canvi de titularitat del centre privat d'Educació Infantil denominat Cangurs d'Aldaia, que passarà a ser de titularitat de la mancomunitat esmentada.  
En compliment del que estableix l'article 20 del Decret 176/2014, de 10 d'octubre, del Consell, procedeix la publicació en el Diari Oficial de la Generalitat Valenciana del conveni esmentat, que ha quedat inscrit en el Registre de Convenis de la Generalitat amb data 3 de febrer de 2017 i amb el número 93/2017 i que figura com a annex d'aquesta resolució.  
  
València, 7 de febrer de 2017.- El director general de Relacions amb les Corts: Antonio Torres Salvador.  
  
Conveni entre la Generalitat (Conselleria d'Educació, Investigació, Cultura i Esport) i la Mancomunitat Intermunicipal del Barri del Crist Aldaia-Quart de Poblet, per al canvi de titularitat del centre privat d'Educació Infantil denominat Cangurs d'Aldaia, que passarà a ser de titularitat de la Mancomunitat Intermunicipal del Barri del Crist Aldaia-Quart de Poblet  
  
València, 24 de gener de 2017  
  
Reunits  
D'una part, Vicent Marzá Ibáñez, conseller d'Educació, Investigació, Cultura i Esport, en virtut de l'article 28.g de la Llei 5/1983, de 30 de desembre, del Consell (DOCV 20.12.1983), el Decret 8/2015, de 29 de juny, del president de la Generalitat, pel qual nomena vicepresidenta, consellers, secretària i portaveu del Consell (DOCV 30.06.2015) i l'article 6.3 del Decret 176/2014, de 10 d'octubre, del consell, pel qual regula els convenis que subscriga la Generalitat i el seu registre (DOCV 13.10.2014), en nom i representació de la Generalitat, expressament autoritzat per a la firma del present conveni en virtut de l'Acord del Consell de data 2 de desembre de 2016.  
D'una altra part, Carmen Martínez Ramírez, presidenta de la Mancomunitat Intermunicipal del Barri del Crist Aldaia-Quart de Poblet, facultada per a aquest acte per acord del Ple de l'esmentada Mancomunitat de data 22 de setembre de 2016.  
  
MANIFESTEN  
  
1. La Mancomunitat Intermunicipal del Barri del Crist Aldaia-Quart de Poblet, va disposar el 17 de març de 2016 sol·licitar a la Direcció General de Centres i Personal Docent de la Conselleria d'Educació Investigació, Cultura i Esport la modificació de l'autorització concedida d'obertura i funcionament del centre d'Educació Infantil Cangurs, ubicat en el carrer Pintor Segrelles, 2, d'Aldaia, i procedir al canvi de titularitat sense modificació final del centre a favor de la Mancomunitat Intermunicipal del Barri del Crist Aldaia-Quart de Poblet, titular del Servei Públic d'Escoles Infantils que se subroga en els drets i obligacions del mencionat centre davant de l'Administració educativa.  
  
Les condicions que possibiliten el canvi de titularitat queden justificades en el contracte subscrit el 20 de maig de 2009, entre la Mancomunitat Intermunicipal del Barri del Crist Aldaia-Quart de Poblet i el concessionari.  
2. La disposició addicional segona punt 2 de la Llei orgànica 8/1985, de 3 de juliol (BOE 4 de juliol), reguladora del dret a l'educació, estableix que la creació de centres docents públics, els titulars dels quals siguen les corporacions locals, s'ha de realitzar per conveni entre l'Administració educativa competent i les corporacions.  
3. Les direccions generals competents en Administració local i pressupostos, en l'àmbit de les seues competències, han emés els informes preceptius i vinculants sobre la inexistència de duplicitats en el servei i d'estabilitat pressupostària i sostenibilitat financera, informes previstos en l'article 7.4 de la Llei 7/1985, de 2 d'abril, reguladora de les bases de règim local per a l'exercici de les competències dels ens locals, diferents de les pròpies i de les atribuïdes per delegació.  
Per això, en virtut de les competències que atorga el Reial decret 2093/1983, de 28 de juliol, sobre traspàs de funcions i serveis de l'Administració de l'Estat a la Comunitat Valenciana, en matèria d'educació, i la Llei 7/1985, de 2 d'abril, reguladora de les bases de règim local, la Conselleria d'Educació, Investigació, Cultura i Esport i la Mancomunitat Intermunicipal del Barri del Crist Aldaia-Quart de Poblet acorden subscriure el present conveni atenent les següents  
  
  
CLÀUSULES  
  
Primera  
L'objecte del present conveni és la modificació de l'autorització del centre privat d'Educació Infantil de primer cicle Cangurs, codi 93682659, pel canvi de la seua titularitat, que passarà a ser íntegrament pública de la Mancomunitat Intermunicipal del Barri del Crist Aldaia-Quart de Poblet, dins del marc educatiu vigent establit per la LOE, amb les característiques, ensenyances i configuració que s'indiquen:  
  
  
Denominació genèrica actual: centre privat d'Educació Infantil de primer cicle.  
Nova denominació genèrica: Escola Infantil de primer cicle.  
Denominació específica actual: Cangurs.  
Nova denominació específica: Cangurs.  
Domicili: Cl. Pintor Segrelles, 2.  
Localitat: Aldaia.  
Província: València.  
Codi: 41836131.  
Titular cedent: Cangurs, Cooperativa Valenciana.  
Nou titular: Mancomunitat Intermunicipal del Barri del Crist Aldaia-Quart de Poblet.  
Ensenyances: Educació Infantil, de primer cicle.  
Capacitat:  
- 4 unitats amb un màxim de 66 places escolars, distribuïts de la manera següent:  
- 2 unitats per a xiquets d'1-2 anys, amb 13 places escolars, cada una.  
- 2 unitats per a xiquets de 2-3 anys, amb 20 places escolars, cada una.  
  
Segona  
Aquesta escola impartirà el currículum de l'Educació Infantil establit per als centres educatius de l'àmbit territorial de la Comunitat Valenciana en el Decret 37/2008, de 28 de març, del Consell, pel qual s'estableixen els continguts educatius del primer cicle de l'Educació Infantil a la Comunitat Valenciana (DOCV 3 d'abril).  
  
Tercera  
Correspon al titular de l'escola infantil la dotació pressupostària necessària per a les despeses derivades del personal docent i no docent, així com del funcionament de l'esmentat centre, independentment de la possibilitat de concórrer a quantes convocatòries públiques realitze la Conselleria d'Educació, Investigació, Cultura i Esport per a la concessió de subvencions o ajudes econòmiques als centres d'Educació Infantil.  
  
Quarta  
L'escola Infantil se sotmetrà l'autoritat de la Conselleria d'Educació, Investigació, Cultura i Esport i de la Inspecció Educativa en els termes que preveu el títol VII de la LOE, d'Educació, que regula la inspecció del sistema educatiu i la resta de normativa de desplegament que poguera dictar-se sobre la dita matèria.  
  
Quinta  
El titular de l'escola es compromet a:  
a) Complir el que estableix sobre òrgans de govern dels centres públics, el capítol III del títol V de la LOE.  
b) Complir la normativa aplicable que estableix els requisits mínims dels centres que impartisquen ensenyances de règim general.  
c) Seguir les directrius acadèmiques de l'Administració educativa per als centres dependents de la Conselleria d'Educació, Investigació, Cultura i Esport, així com a presentar cada curs acadèmic una programació general anual en què consten les dades acadèmiques i administratives del centre.  
Així mateix, haurà de notificar a la Conselleria d'Educació, Investigació, Cultura i Esport els canvis de professorat que puguen produir-se i adjuntar a aquesta notificació els documents que justifiquen el compliment de la titulació exigida del nou professorat.  
d) La custòdia d'expedients d'alumnes, i quants documents de caràcter acadèmic i administratiu que es generen.  
  
Sexta  
El present conveni produeix efectes el mateix dia de la seua firma, no obstant això, l'autorització d'obertura i funcionament del centre produirà efectes des de l'inici del curs acadèmic 2016/2017.  
  
Sèptima  
Les modificacions en les ensenyances, instal·lacions i la resta de requisits mínims, excepte les que suposen una nova autorització d'acord amb el que preveu l'article 13.2 del Reial decret 332/1992, de 3 d'abril, seran notificades a l'Administració educativa, la qual instruirà el corresponent expedient, que es tramitarà, en defecte de normativa específica per als centres docents públics, conforme al procediment regulat en el títol IV del citat Reial decret 332/1992, de 3 d'abril. Finalitzarà la seua aprovació per resolució del conseller competent en matèria d'educació.  
  
En els supòsits arreplegats en l'article 13.2 abans citat, s'instruirà expedient que donarà lloc a una nova autorització, per al que haurà de subscriure's l'oportú conveni entre les parts.  
  
Octava  
El present conveni, per ser una autorització administrativa, tindrà vigència fins a l'extinció de l'autorització per qualsevol de les causes següents:  
a) Per mutu acord de les parts.  
b) Per incompliment de les obligacions assumides per la Mancomunitat Intermunicipal del Barri del Crist Aldaia-Quart de Poblet.  
c) Per denúncia d'una de les parts, després de l'avís previ de, com a mínim, sis mesos abans de l'inici del curs acadèmic en què s'haja d'extingir.  
d) Per canvi de titularitat, trasllat d'instal·lacions del centre o cessament de les activitats.  
En els supòsits previstos en els punts b i d l'extinció requerirà la comunicació prèvia de la Conselleria al titular de l'escola.  
D'acord amb el que estableix a l'article 11.1.f del Decret 176/2014, de 10 d'octubre, del Consell pel qual es regula els convenis que subscriga la Generalitat i el seu registre, en el cas d'extinció del conveni per les causes anteriorment arreplegues es tramitarà el corresponent expedient de revocació de l'autorització concedida a l'escola. Aquesta extinció produirà efectes a partir del final del curs escolar en què es produïsca la causa.  
  
Novena  
L'aplicació i execució d'aquest conveni, incloent-se a aquest efecte tots els actes jurídics que pogueren dictar-se en la seua execució i desenvolupament, no podrà suposar obligacions econòmiques per a la Generalitat, i en tot cas, haurà de ser atesa amb els seus mitjans personals i materials.  
  
Desena  
Aquest conveni té naturalesa administrativa. Les parts acorden el sotmetiment a la jurisdicció contenciosa administrativa per a resoldre les incidències que pogueren produir-se en l'aplicació d'aquest, sense perjuí del sotmetiment a la jurisdicció corresponent de les actuacions que, relacionades amb aquest, pogueren tindre una altra naturalesa.  
  
  
Onzena  
Aquest conveni s'inscriurà en el Registre de Centres Docents de la Comunitat Valenciana, així com en el Registre de Convenis de la Generalitat i serà publicat en el Diari Oficial de la Generalitat Valenciana.  
  
  
Dotzena  
La present modificació de l'autorització per canvi de titularitat del centre privat d'Educació Infantil denominat Cangurs d'Aldaia, que passarà a ser de titularitat municipal, s'inscriurà en el Registre de Centres Docents de la Comunitat Valenciana.  
  
Com a prova de conformitat i perquè en quede constància, firmen les dos parts el present conveni en el lloc i la data esmentats anteriorment.  
  
El conseller d'Educació, Investigació, Cultura i Esport: Vicent Marzà Ibáñez.  
La presidenta de la Mancomunitat Intermunicipal del Barri del Crist Aldaia-Quart de Poblet: Carmen Martínez Ramírez.